MT
21.3.2022
Il-Ġurnal Uffiċjali tal-Unjoni Ewropea
C 126/3
Għalhekk, meta speċi ta’ annimal terrestri organiku li jipproduċi l-ikel tiġi ttrattata bi prodott mediċinali veterinarju użat f’konformità mat-termini tal-awtorizzazzjoni għall-kummerċjalizzazzjoni għal dik l-ispeċi, il-perjodu ta’ rtirar li japplika għall-produzzjoni ta’ oġġetti tal-ikel prodotti b’mod organiku minn dak l-annimal huwa d-doppju tal-perjodu ta’ rtirar stabbilit għal dik l-ispeċi ta’ annimal terrestri li jipproduċi l-ikel fis-sommarju tal-karatteristiċi tal-awtorizzazzjoni għallkummerċjalizzazzjoni ta’ prodott mediċinali veterinarju bħal dan u mill-inqas 48 siegħa.
Fil-każ partikolari meta l-perjodu ta’ rtirar għal speċi ta’ annimal terrestri li jipproduċi l-ikel stabbilit fis-sommarju talkaratteristiċi tal-awtorizzazzjoni għall-kummerċjalizzazzjoni ta’ prodott mediċinali veterinarju jkun ta’ żero jiem, dan jenħtieġ li jkun ta’ 48 siegħa fil-produzzjoni organika.
Mit-28 ta’ Jannar 2022, ir-Regolament (UE) 2019/6 dwar prodotti mediċinali veterinarji u li jħassar id-Direttiva 2001/82/ KE se japplika flimkien mad-dispożizzjonijiet speċifiċi relatati mal-produzzjoni organika tar-Regolament (UE) 2018/848 u s-sitwazzjoni se tibqa’ l-istess kif deskritt hawn fuq.
Mistoqsija 3: Meta annimal terrestri organiku li jipproduċi l-ikel li jappartjeni għal ċerta speċi jiġi ttrattat bi prodott mediċinali veterinarju użat barra mit-termini tal-awtorizzazzjoni għall-kummerċjalizzazzjoni għal dik l-ispeċi, liema perjodu ta’ rtirar jenħtieġ li jiġi applikat bejn l-aħħar amministrazzjoni ta’ prodott mediċinali veterinarju allopatiku sintetizzat kimikament, inkluż ta’ antibijotiku, f’kundizzjonijiet normali ta’ użu, u l-produzzjoni ta’ oġġetti tal-ikel prodotti b’mod organiku minn dak l-annimal?
F’każ li annimal terrestri organiku li jipproduċi l-ikel u li jappartjeni għal ċerta speċi jiġi ttrattat bi prodott mediċinali veterinarju użat barra mit-termini tal-awtorizzazzjoni għall-kummerċjalizzazzjoni għal dik l-ispeċi, bejn l-1 ta’ Jannar 2022 u s-27 ta’ Jannar 2022, il-perjodu ta’ rtirar speċifikat ma għandux ikun inqas minn: — 14-il ġurnata għall-bajd, — 14-il ġurnata għall-ħalib, — 56 ġurnata għal-laħam tat-tiġieġ u tal-mammiferi inkluż xaħam u interjuri, li jikkorrispondu għal mhux inqas minn darbtejn il-perjodi ta’ rtirar stabbiliti għal speċijiet ta’ annimali li jipproduċu ikel konvenzjonali fl-Artikolu 11 tad-Direttiva 2001/82/KE.
Mit-28 ta’ Jannar 2022, ir-Regolament (UE) 2019/6 dwar prodotti mediċinali veterinarji u li jħassar id-Direttiva 2001/82/ KE se japplika flimkien mad-dispożizzjonijiet speċifiċi relatati mal-produzzjoni organika tar-Regolament (UE) 2018/848.
L-Artikoli 113 u 115 tar-Regolament (UE) 2019/6 jistabbilixxu rispettivament ir-regoli li japplikaw għall-użu ta’ prodotti mediċinali barra mit-termini tal-awtorizzazzjoni għall-kummerċjalizzazzjoni fi speċijiet ta’ annimali terrestri li jipproduċu l-ikel, u għall-perjodu ta’ rtirar għal prodotti mediċinali użati barra mit-termini tal-awtorizzazzjoni għall-kummerċjaliz­ zazzjoni fi speċijiet ta’ annimali li jipproduċu l-ikel.
B’mod partikolari, l-Artikolu 115 jiddikjara li: “sakemm prodott mediċinali użat ma jkollux perjodu tal-irtirar previst fis-sommarju tal-karatteristiċi tal-prodott għall-ispeċi tal-annimal inkwistjoni, il-veterinarju għandu jistabbilixxi perjodu tal-irtirar skont il-kriterji li ġejjin: (a) għal-laħam u l-ġewwieni minn mammiferi u pollam u tajr tal-kaċċa mrobbija fl-irziezet għall-konsum, il-perjodu talirtirar ma għandux ikun anqas minn: (i)
l-itwal perjodu tal-irtirar previst fis-sommarju tal-karatteristiċi tal-prodott tiegħu għal-laħam u l-ġewwieni mmultiplikat b’fattur ta’ 1,5;
(ii) 28 jum jekk il-prodott mediċinali ma jkunx awtorizzat għal annimali li jipproduċu l-ikel; (iii) jum wieħed, jekk il-prodott mediċinali jkollu perjodu tal-irtirar ta’ żero u huwa użat f’familja tassonomika differenti mill-ispeċi fil-mira awtorizzat; (b) għal ħalib minn annimali li jipproduċu ħalib għall-konsum mill-bniedem, il-perjodu tal-irtirar ma għandux ikun anqas minn: (i)
l-itwal perjodu tal-irtirar għall-ħalib previst fis-sommarju tal-karatteristiċi tal-prodott tiegħu għal kwalunkwe speċi tal-annimali, immultiplikat b’fattur ta’ 1,5;